2018. október 12-én a Williams istálló hivatalosan is bejelentette, hogy a 2019-es világbajnoki szezonban ő lesz az egyik versenyzőjük. A gárda jelentősen lemaradva a mezőnytől, abszolút utolsó számú erőnek számított az évadban, Russell pedig egyetlen pontot sem tudott gyűjteni. Legjobb eredménye egy 11. hely volt a kaotikus német futamról. A versenyek statisztikáiban, azonban majdnem minden hétvégén jelentősen megelőzte csapattársát, Robert Kubicát és a 21 versenyből 17-szer végzett jobb pozícióban, mint a lengyel.